
Aruba Airport Authority N.V. (AAA) 
den presencia di Aruba su Minister 
di Turismo Dangui Oduber, CEO di 
ATA Ronella Tjin Asjoe-Croes, CEO 
di AHATA Tisa LaSorte, JetBlue 
General Manager AUA/CUR Karen 
King y otro partner y stakeholder a 
yama bonbin na JetBlue su buelo 
inaugural for di Newark (EWR) pa 
Aruba (AUA). 


E afia aki JetBlue ta lansando 24 ruta 
nobo cu e meta pa di forma inmediato 
genera entrada y capta trafico riba un 
serie di ruta nobo y nonstop — varios 
di nan nunca a wordo bula dor di e 
aerolinea, y Aruba ta contento di por 
ta un di e destinacionnan scogi p'e 
aerolinea partner di 14 afia. Aruba 
a wordo identifica como un di e 
mercadonan cu JetBlue ta anticipa 
cu lo crece den demanda serca e 
pasaheronan cu kier bay cu vakantie. 
A pesar di ta den un scenario global 
diferente, e ekipo di Aeropuerto di 
Aruba a maneha pa celebra y yama 
bon-bini n'e buelo inaugural aki cu un 
cantidad limita di invitado, mientras 
a percura pa sigui tur protocol pa 
earantisa e salud y seguridad pa tur 
persona invita. 


“Nos ta hopi contento cu JetBlue, nos 
aerolinea partner di 14 aña y actual 
di dos carrier mas grandi pa Aruba 
a dicidi di expande su presencia cu 
buelonan directo pa Aruba for di 
New York - Newark riba diasabra 
y diadomingo abordo di JetBlue su 
Airbus A321 nobo. 














Ofreciendo tambe buelo for di Fort 


Lauderdale, JFK New York y Boston, 
esaki ta JetBlue su di 4 gateway pa 
Aruba como un di e destinacionnan 
esencial for di unda nan ta brinda 
nan servicio hopi exitoso "Mint" cu 
a wordo lansa na 2015 riba buelonan 
selecta. 


E buelo inaugural aki ta prueba cu 
compromiso, confiansa y bon trabou 
den ekipo entre JetBlue, Aruba Airport 
Authority N.V. y tur otro partner 
esencial y stakeholder ta factornan 
importante den e exito do un aerolinea 
y e destinacion. Nos ta hopi sigur cu 
e servicio for di Newark lo ta un otro 
servicio exitoso mas riba e network di 
ruta di JetBlue," asina CEO di AAA 
CEO Joost Meijs a bisa. 

E buelo inaugural aki ta parti di e 
strategia di JetBlue pa acelera su 
recuperacion y genera entrada den e 
situacion di biahe actual y pa Aruba, 
esaki no por a bin na un mihor 
momento como destinacion turistico. 
E ta sirbi tambe pa un confirmacion y 
testimonio di un aerolinea su abilidad 
pa move capacidad rond; obstante e 
retonan financiero y operacional cu 
nan ta enfrentando actualmente. 

LU AWEMainta Dialuna, 23 November 2020 


Aeropuerto ta mira yegada di hopi 





buelo den periodo di fin di ana 





Gobierno mester actua den forma preventivo 


E proceso pa lanta economia bek di e pais, ta depende 
hopi di e sector turistico ya cu esaki te fuente di en- 
trada mayor di henter economia di e pais y den ultimo 
dianan aki, por mira cu tin un desaroyo positivo den e 
sector akı. 

Tin hotelnan cu ta sigu1 haya reservacionnan cu a bin 
ta surpasando nan expectativa pa loke ta fin di aña y 
esak1 ta notabel tambe den e cantidad di buelonan cu 
Aeropuerto Reina Beatrix tin cu atende den ultimo di- 
anan. 

E ta un desaroyo hopi positivo, pero na mes momento 
hop1 delicado tambe, ya cu ainda e pandemia ta slgul 
afecta cantidad di pais rond mundo, paisnan cu Aruba 
sa ricibi hopi turista y entre nan turistanan for di Mer- 


Ca. 


Informacion extra oficial cu AW EMainta a ricibi ta mus- 
tra cu en berdad e cantidad di buelonan ta superando 
e expectativanan cu tabatin inicialmente, mientras cu 
tin varios hotel grandi, cu por mira hopi movecion di 
bishitantenan cu ta mira Aruba como un isla safe pa 
nan por pasa nan vacacion di fin di aña. 

Ta spera cu esaki lo sigui crece, pero awor ta keda na 
Gobierno tambe pa percura cu tur cos ta cana den for- 
ma ordena, cu tin control eficiente y serio pa controla 
esnan cu por ta contagia cu e virus di Covid-19, tanto 
ora cu nan yega como ora cu nan ta regresa nan pais. 
Na mes momento tin cu percura pa hendenan local 
cu den e proximo dianan lo kier bula bay p'e famoso 
“Thanksgiving” na varios ciudad di Merca como tambe e 
celebracion di e famoso ‘Black Friday’ no sosode mane- 
ra cu a pasa algun luna atras caminda hop1 local a bin 
bek for di Merca infecta cu e virus aki, cu despues a 


plama rond di e 1sla. 


Fuera di e controlnan estricto necesario, tin otro as- 
pectonan cu Gobierno tin cu actua tambe y percura p'e 
bishitantenan cu a scoge Aruba como nan sitio vacacio- 
nal, wordo proteha den e forma adecuado y aki tin cu 
senala e aumento di atraconan cu a bin ta sosodiendo 


ultimo tempo, cu ya no ta normal mas. 

Vigilancia y proteccion continuo di bishitantenan y die 
zona turistico, ta di vital importancia ya cu cualkier ac- 
cion incorecto bruto y serio contra bishitantenan, lo por 
hacı un daño grandi den e sector turistico cu a bin ta 
reaccionando den un forma positivo y cu tur hende tin 
cu proteha esaki y percura pa tur cos cana den forma 
positivo. 

No solamente seguridad di e hendenan aki ta di vital 
importancia, pero tambe di nos propio ciudadanonan 
y semper tin hendenan cu ta mira turistanan como un 


punto ideal pa wordo atraca pa diferente motibo. 


Hotelnan mes manera cu AWEMainta por a compro- 
nde, ta concentrando hopi riba e aspecto aki pero tin 
otro areanan rond d1 hotelnan grandi, cu ta rekeri mas 
presencia di autoridadnan cu tabata e caso den ultimo 
simannan. 

Ta mustra cu tin mas turista yegando Aruba y e posibi- 
lidad cu esaki lo sigu1 aumenta ta grandi y na momento 
cu percura cu e hendenan aki por bin Aruba y pasa al- 
gun dia trankilo gosando di nan vacacion sin problema, 
esaki lo bira e promocion mas grandi pa Aruba. 
Gobierno mester hasta motiva comunidad pa tene e 
isla limpi, percura pa tur cos ta nechi y ordena ya cu 
turismo tin cu bolbe bira mas pronto posibel, e pilar 
economico cu Aruba su economia tin mester n'e mo- 


mentonan aki. 


Dialuna, 23 November 2020 





DEN un carta fecha dia 16 di november ultimo na tanto Melvin 
Tromp di partido AVP y na Prome Minister Evelyn Wever Croes, 
Ministerio Publico pa medio di Fiscal Mayor suplente Yolanda 
Pronk, ta informa ambos persona cu nan denuncia haci contra 
otro, lo wordo 'geseponeerd' pa falta di prueba pa hustifica un 
investigacion profundo. 

Un reaccion cu a dura casi 12 luna ya cu ta dia 2 di december 
di 2019, Melvin Tromp a presenta na oficina di Ministerio 
Publico, pa denuncia Prome Minister di varios cos, entre otro 
di enrikecimento, abuso di poder, saca bentaha ilegal, trato 
preferencial y tambe e asina yama 'belastingonderduiking.' 


Segun e carta di Ministerio Publico, e keho entrega pa Melvin 
Tromp no tin suficiente prueba entrega cu ta hustifica un 
investigacion y por lo tanto ta suspende e caso aki y mesun 
cos a haci cu e keho entrega pa Prome Minister contra Melvin 
Tromp pa acusacion sin base haci contra di su persona. 
Ministerio Publico ta un instituto sumamente importante den 
democriacia di nos pais, pero sin duda ta keda n'e institucion 
aki tambe, pa percura pa no tin duda, pa ningun hende mester 
sinti cu nan no a ser trata den e forma corecto y cu sigur no 
ta duna trato preferencial na ningun ciudadano, ni tampoco 
gobernantenan. 


No por keda sin mustra aki cu esaki ta net algo cu tin ora ta crea 
un duda, si enberdad Ministerio Publico ta atende tur e casonan 
aki den e forma adecuado y manera cu mester ta, sigur den 
un periodo caminda tin hopi keho riba e forma di procede di e 
sistema hudicial. 

Por menciona cu den e caso contra di ex Minister Paul Croes, 
Ministerio Publico a haci gran esfuerso pa yega na construi un 
caso, caminda ora cu cierto aspecto di e kehonan formula contra 
di e ex Minister no tabata suficiente, a sali y busca prueba 
actuando contra di hopi ciudadano pa construi e caso caminda 
finalmente a bin haya suficiente base legal pa hiba e persona aki 
dilanti Corte y logra di haya un condena. 


Den e caso aki, a detene varios persona, a pone e Minister bou 
di un presion increibel, a pone aparatonan di scucha den su cas, 
a sinta vigila pa un tempo tur su movecionnan, a papia cu varios 
comerciante, a papia cu varios persona cu tabata traha rond di 
e Minister. 

A detene varios persona p'asina pone presion pa haya prueba 
contra di e ex Minister y asina por sigui menciona cantidad 
di otro maniobranan cu Ministerio Publico a haci, pa yega na 
construi e caso contra di Paul Croes. 

Entre otro a traha acusacionnan cu entre otro e ex Minister lo a 
pidi fabornan di comerciantenan a cambio di fabornan politico 
y a logra di haya cooperacion di algun hende pa logra esaki, 
mientras cu acusacionnan cu a ser formula contra di e Prome 
Minister, tambe tabata den e direccion aki. 


AWEMainta 


Ministerio Publico ta crea Da 
e “percepcion” di no ta 
actua husto den tur caso 







Pa: Victor (Toko) Winklaar 


Ministerio Publico tin rason di mustra cu decisionnan cu un 
Minister tuma, no necesariamente ta decisionnan cu ta contra 
ley, pero cu nan ta cay dentro di margen di e poder cu un 
mandatario tin, manera entre otro di nombra hendenan rond 
di dje, di faborece un of otro oficina di abogado pa atende cu 
asuntonan cu e Minister tabata desea pa nan haci. 

sinembargo na momento c'un Prome Minister ta pidi un oficina 
di abogado na cual e tabata liga, na cual su famia ta liga pa 
atende asuntonan di su persona of di su Gobierno, sin duda ta 
habri camidna cu e ta un forma di loke e acusacion formula 
contra Prome Minister, esta esun di “machtsmisbruik.” 


Nepotismo ta parti di e tipo di ‘misbruik’ aki, caminda e Minister 
ta ronda su mes cu famia y amigonan, enberdad kisas cu nan ta 
hendenan di confiansa, pero pa colmo den e caso contra di Prome 
Minister, tin entre otro raportnan di CFT cu a señala na cantidad 
di ocasion, cu a tuma hendenan den servicio na momento cu a 
pidi Gobierno pa reduci gasto di personal. 

Recientemente tin otro acusacionnan cu a bin dilanti cu a bin 
ta tumando lugar den e Gobierno di Prome Minister, caminda 
acusacionnan di corupcion a ser menciona, pero e unico 
solucion cu e Prome Minister y su Gobierno a mira pa atende 
cu e acusacionnan serio aki, ta di retira e Minister cu a trece e 
casonan aki na claridad. 


Casonan cu ainda ta bou di investigacion, pero cu ta pone duda 
si esakinan realmente lo wordo completa mirando no solamente 
e posicion cu Gobierno a tuma pa retira e Minister aki, pero 
tambe p'e decision di no ta mira ningun indicacion cu lo tin algo 
malo den e maneho di e Prome Minister den e acusacionnan di 
Melvin Tromp. 


Pa usa un palabra interesante cu Banco Central tambe a usa 
den varios di su encuestanan cu el a haci riba gobernacion aki 
na Aruba, esta “percepcion”, tin cu menciona cu na momento 
cu un Minister dicidi di entrega keho pa decisionnan incorecto 
y ilegal di coleganan Minister y su persona ta wordo retira, 
e ta duna e “percepcion” cu aki ta trata di tapa cos, di evita 
cu e investigacionan aki lo mira lus di dia y cu esnan cu a ser 
menciona den e acusacionnan di ex Minister Marisol Lopez 
Tromp, lo no mira lus di dia nunca mas. 

Riba dje t'e Prome Minister mes a tuma over e cartera di e ex 
Minister aki, e lo ta na cabes di tur loke tin cu tuma lugar pa loke 
t'e acusacionnan aki ya cu mayoria tin di haber cu e proceso 
di otorgamento di tereno di Gobierno cu lo no a bay segun e 
proceso legal cu tin. 


Nos confiansa den nos sistema hudicial ta keda vigente, ya cu 
semper e instituto aki a funciona den un forma adecuado y serio, 
pero t'e tipo di desaroyonan aki cu ta crea e “percepcion” cu no 
tur ora Ministerio Publico ta husto den su decisionnan. 

Politico mr. Gerlien Croes: 


"Nos t'aki pa duna otro un aporte y hunto sali padilanti” 





Politico di Partido di Pueblo Aruba- 
no (AVP) mr. Gerlien Croes ta 


parti di e delgacion cu a sinta re- 


cientemente cu stakeholders di 
sector social durante un sesion di 
brainstorming. E obhetivo tabata 
pa conoce e perspectiva di organ- 
isacionnan local riba seguridad so- 
cial y oportunidad igual, ademas di 
nan recomendacionnan pa recupera 


miho. 


“Hop1 contento cu e participacion y 
e informacion comparti. E realidad, 
parti di dje conoci, ta reconfirma cu 
tin hopi trabou y cu Aruba su situa- 
cion y e retonan cu ta conoce pa mo- 
tibo di e pandemia, a empeora. Esey 
ta nifica tambe cu mester planifica, 
trece ideanan concreto riba con nos 
ta bay cuminsa na purba soluciona 
e retonan aki," Gerlien Croes a bisa. 
Organisacionnan manera Fun- 
dacion Pa Nos Comunidad, Wit 
Gele Kruis y Fundacion Pa Hende 
Muher den Dificultad a participa 
n'e encuentro importante cu a tuma 
lugar siman pasa den Renaissance 


Convention Center. 

Esaki tabata e di 4 edicion, despues 
cu a cubri partı di cuido medico y 
sector turistico. 

Hunto cu Gerlien Croes, e delega- 
cion di AVP a consisti di mr. Mike 
Eman, drs. Mervin Wyatt-has y 
mr. drs. Arthur Dowers. Un factor 
resaltante durante e anochi ta con 
pobresa ta comberti den un circulo 
vicioso cu retonan cu ta wak cu ta 
ripiti y ta pasa di generacion pa 


ceneracion. 


Sinembargo, e politico hoben ta 
keda enfoca riba solucion indicando 
cu e parti mas grandi aworaki ta 
con ta yuda e comunidad surpasa e 
tempo dificil, e cantidad di persona 
sin entrada cu ta ricibiendo un pak- 
ete of cupon di cu minda. 

“Tin hopi inseguridad di kico ta bay 
pasa na aria benidero y esey ta trece 
hopi incertidumbre y hopi preocu- 
pacion pa tur hende cu ta haci e 
situacion mas dificil." 

Segun Gerlien Croes, no por perde f'e 
bista cu awe nos a bin aki pa brain- 
storm con ta bay padilanti y nos mes- 
ter mantene e sentido di ta optimista; 


cu nos ta bay sali for d1 esaki. 











Como gobernante y politico semper 


bo ta pensa con bo ta bay yuda me- 
hora y reenforsa e structura cu tin 
caba. Pensando riba e responsabili- 
dad civico di cada un di nos, Gerlien 
Croes tambe a puntra representan- 
tenan di e stakeholdernan invita 
con nan mes ta pensa cu por duna e 
bijdrage pa crea mas sentido di re- 


sponsabilidad den comunidad. 


Norma y balornan poco-poco ta bay 
perdi y nos tin cu cuminsa bek prac- 
ticamente for di zero. 

“Pesey nos taki tambe, pa hunto 
sigur duna otro un aporte, un ayu- 
do y hunto sali holitiscamente pa- 
dilanti,” Gerlien Croes a finalisa 


bisando. 


Dialuna, 23 November 2020 AWEMainta ET 








ULTIMO dianan henter e proceso di otorgamento di 
rijbewijs a wordo hopi discuti caminda ta cuestiona 
formalmente e maneho di Minister di Husticia Andin 
Bikker relaciona cu e situacion aki. 

Den tres aña di tempo no ta mucho cos a cambia di 
e sistema cu e Minister mes a cuestiona y critica den 
pasado y caminda tin varios contratiempo a surgi, entre 
otro keho contra un agente policial pa otorgamento di 
rijbewijs no corecto. 

Fuera di expresionnan duna pa entre otro algun persona 
cu ta duna les di rijbewijs y preparacion p’esnan cu tin 
cu bay pasa examen digital, pero na mes momento tin 
un otro problema cu poco a wordo atendi y comenta. 


Prijs pa yega na un rijbewijs a subi barbamente den 
ultimo decada caminda tin hendenan cu simplemente 
no por paga e suma cu algun di e instructornan aki ta 
pidi pa duna asistencia na esunnan cu mester bay pasa 
rijbewijs. 

E prijs ta varia di entre 400 florin, cual ta masha limita 
mes ta na un suma di 800 florin cu den e temponan 
aki, pa hopi hende simplemente e no ta pagabel y 
esaki ta pone cu varios hende lo sigui core auto sin 
rijbewijs loke ta un decision iresponsabel, pero na mes 
momento nan ta haci esaki pa motibo cu simplemente 
no tin e placa aki. 


Cerca varios instructor cu AWEMainta a tuma contacto 
pa busca kico e costo ta pa prepara un hende p'e pasa 
su rijbewijs, a bin dilanti e suma di 850 florin cu ta un 
prijs cu ta casi igual na loke hopi hende ta cobrando 
den e dianan aki cu nan participacion den Fase, cu ta 
un suma di 900 florin. 

E placa no ta yega, ya cu pagando pa haya un rijbewijs 
lo nifica cu no tin placa mas pa paga coriente y awa ni 
tampoco pa pone cuminda riba mes corda e necesidad 
cu mester pone gasolin den un auto tambe. 

Lo lanta e pregunta kico un hende cu no tin mucho 
entrada ta haci c'un auto no tur ora ta na su lugar pa 
motibo cu entre e grupo aki tin hendenan cu mester 
di un rijbewijs pa haya un trabou, ya cu e dunador di 
trabou ta exigi esaki, pero esaki no ta alcansabel. 


Esnan cu ta cobra for di subsidio di salario di parti 
di nan doño di trabou, tampoco tin e luho di por saca 
asina hopi placa pa financia e proceso aki p'asina nan 
sigura nan trabou y ta temponan dificil financieramente 
pa hopi hende. 

Entre e prijsnan mas barata cu a logra di haya ta di 
entre 375 pa 400 florin cu sigur ta mucho mas aceptabel 
cu 800 florin, pero pa hopi ainda esaki ta keda un 


problema y ta dificil p'e instructornan 
yega na palabracion cu esnan cu kier 
haya ayudo, ya cu tin varios caso 
di hendenan cu ora cu nan haya na 
rijbewijs, nan ta lubida cu nan a cera un 
areglo cu e instructornan p'asina nan 
por a logra den e proposito aki. 


Desde cu e sistema a cambia pa examen 
digital tin hopi persona cu tin problema 
pa atende cu e sistema aki, loke ta pone 
cu nan tin cu pasa examen varios bes 
tras di otro ora cu nan no logra den e 
prome intento, loke tambe ta costa 
placa. 

Otro punto cu Gobierno tambe tin cu 
busca un forma pa atende t'e multa cu 
dofionan di auto tin cu paga si nan cay 





Digital signatures with 
AFAS Software 


Sign important documents with AFAS 
via workflows. This free addition to 
AFAS Software Is easy to use and 
cost effective. Our service provides 
full legal validity. 





AFAS software 


Learn more about AFAS Software 
Contact us for an introductory meeting by calling one of our offices on 
Curacao: 5999 461 0089 or Aruba: +297 583 8919 


Rijbewijs ta un problema financiero grandi 
pa hopi hende den tempo di pandemia 


lat cu pagamento di number di auto, ya 
cu ya caba nan ta lat pa paga e number 
di auto pa falta di un espacio financiero 
aceptabel p'esaki y ora cu nan logra 
acumula e placa, nan ta wordo confronta 
cu e parti di multa cu ta haci e situacion 
ainda mas dificil. 


Gobierno desde cu pandemia a lanta 
cabes aki na Aruba a papia na varios 
ocasion riba e asina yama "normal 
nobo," pero Gobierno mes tambe tin 
cu biba den e normal nobo aki ora cu 
ta yega n'e tipo di multanan aki cu 
simplemente Gobierno ta haya su placa, 
pero hopi den comunidad ta luchando 
pa haya algun entrada den un mercado 
laboral cu ta nada positivo. 


GET STARTED WITH 

Aruba Tourism Authority ta sumamente 
contento cu Aruba lo conta cu un vuelo 
adicional for di Newark cu aerolinea Jetblue 

November 21, 2020 


DIASABRA ultimo den oranan di atardi a tuma lugar 
e vuelo inaugural for di Newark Liberty International 
Airport. E aerolinea Jetblue a extende su servicionan 
cu e ruta nobo aki cu ta un di e cuatro rutanan cu lo 
wordo opera cu e Airbus A320 ofreciendo e Mint ser- 


vice. 


Jetblue desde 2006 ta un socio importante y strategl- 
co pa cu crecemento di Aruba su turismo cu diferente 
gateways for di Merca pa Aruba unda nos isla ta un di 
e destinacionan clave. Durante 2019, Jetblue a trece 
un total di 254.635 pasahero pa nos destinacion, cu ta 
22.896 di tur bishitantenan pa Aruba. Cu esey nan ta 
un di e aerolineanan cu ta transporta mas hopi turista 


pa nos isla. 


Entre e lunanan di juli pa october 2020 por menciona 
cu Jetblue a trece un total di 16.850 pasahero pa Aruba 
cu ta alrededor di 21.5% di e total di “market share” pa 


e lunanan ya menciona. 


“Durante e crisis debi na e pandemia aki ta momen- 
tonan cu mas nos ta aprecia e apoyo di nos socionan 
y ta agradecido cu Jetblue a identifica Aruba como un 
mercado cu potencial pa demanda. Aruba Tourism Au- 
thority y socionan sigur ta trahando rigurosamente pa 


reconstrui nos industria di turismo. 

Un di nos metanan principal ta pa segura capacidad 
aereo y lo sigui hasi nos maximo esfuerso pa Aruba sigui 
wordo posiciona como un di e destinacionan preferi pa 
turistanan for di Norte America" CEO di Aruba Tour- 


ism Autohrity — Ronella Tjin Asjoe Croes a comenta. 


E vuelo adicional aki sigur lo contribui ne demanda 
cu tin for di e estado di New York y New Jersey cu te 
estadonan mas importante pa cu e mercado di Merca. 
Manera ta conoci e estadonan ak1 consistentemente ta 
estadonan cu “market share” di mas halto pa cu e mer- 
cado di Merca cu ta alrededor di 32% den 2019 y 34% 
den 2020. 


E vuelo adicional conhuntamente cu e opcion di Vault 
test cu a wordo introduci algun siman pasa lo sigur 
contribui na hacı Aruba un destinacion mas atractivo y 


sin duda lo pusha demanda pa nos isla. 


Pa medio di esakı kier a felicita socionan y comunidad 
en general cu e logro grandi aki pa cu Aruba. Nos tur 
mester ta orguyoso pa cu e confiansa brinda na nos isla 
especialmente den e momentonan akı cu mundo henter 
ta pasando aden. Tambe kier a gradici Ministerio di 
Turismo, Aruba Airport Authority, AHATA, represent- 
antenan internacional y local di Jetblue pa tur e es- 


fuersonan hasi pa e gran logro aki pa Aruba. 

DEN Robert 
Candelaria (AVP) a bin dilanti e situacion serio 
andando na momento cu Polis tin cu actua durante 
control den trafico. N'e momentonan aki Polis 
no por actua y duna multa na chauffeurnan cu ta 
coriendo auto sin seguro valido. 


Parlamentario 


entrevista cu 


Robert Candelaria ta amplia riba esaki: E 
mecanismo di control pa pasa na cada seguro y 
verifica si e persona ta of no ta sigura riba e fecha 
di boet no ta funcionando. 

Den su posicion como Parlamentario, Robert 
Candelaria personalmente kier y sa con pa lidera e 
proceso ey. 

Di su banda el a acerca Ministerio Publico, 
Asociacion di Seguro, Cuerpo Policial y Belasting 
Dienst y forma un “werkgroup” bou guia di 
Ministerio Publico pa traha un Database y for di 
akinan compila tur informacion di tur compania 
di seguro (up to date) pa nan ta fresco y asina tin e 
informacion di ken ta sigura y ken no. 


E instrumento ey, Cuerpo Policial t'e unico cu 
por haya aceso n'e database aki y drenta wak si 
tal persona ta sigura (cerca ken y ki fecha). Na 
momento cu e proceso aki a cuminsa cana su 
caminda, a verifica cu Corte y di nan banda a 
reconoce cu ta suficiente prueba cu e boet por bay 
dor of no. 

Tur procedura tabata bayendo riba e bon caminda 
pa concretisa esakı. 


Minister Andin Bikker a haya tende di e iniciativa 
aki, cu ta cay bou di su cartera, cual e por tum'e 
over y cana cu ne. Candelaria di su banda a 
remarca, cu e colaboracion aki no ta algo pa su 
persona haya elogio cu ne, pero ta mira cu ta algo 
cu Polis riba caya, cu ta autoridad, mester di dje 
como instrumento pa haci nan trabou. Na momento 
cu nan duna un procesverbaal, esaki ta ley y tin cu 
bay dor. 





Maneho mediocre a mata proyecto: 


Polis no por actua contra 
chauffernan sin seguro 


Candelaria a laga nan cana cu e iniciativa y a pidi p'e bay dor, pa no lag'e 
para. Covid a presenta, e Minister su hendenan a tuma e proyecto over y 
awor a mata e proyecto. Companianan di seguro no ta riba mesun liña mas, 
mientras algun compania di seguro a bisa di lo bay introduci nan propio app 
cu un QRcode camında Polis por verifica si nan ta sigura y cerca nan. 


E intencion cu Polis lo tabatin un instrumento pa verifica ken ta segura of 
ken no, Minister y su hendenan a laga esaki bay. Y ainda e tabatin e curashi 
di broma cu el a presenta un proyecto piloto pa companianan cu lo bin cu 
nan propio app. Pa resumi, e no a logra nada y a mata un proyecto cu tabata 
necesario pa Polis. 

Anhelo politico pa por "score" ta mata proyectonan y pone cu ta sacrifica 
instrumentonan necesario pa Polis, con tal cu e haya elogio pa algo cu e no a haci 
ni logra. Lamentabel y ta recurente den escogencianan robes cu e mandatario 
aki a bin ta haci pa mas di tres aña caba den “maneho” den husticia. 


BOTTOMLESS BUBBLES. 
EXQUISITE BRUNCH. 
GIVE IN TO TEMPTATION. 


Come into L.G. Smith's Steak & Chop House 

November 29th from 11:00AM -2:30PM to experience 
an á la carte spread of brunch favorites and bottomless 
rosé mimosas-incfredible. 


L.G. SMITH'S 


STEAK & CHOP HOUSE 





PINK 
BOOZY 
BRUNCH 


3550 


per person, including 
tax, excluding 1526 
service charge. 

Including L.G. Smith's 
incredible á la carte 
spread of classic 
breakfast and lunch 
favorites with bottomless 
pink mimosas and 
Whispering Angel. 

For more information or to make a reservation, contact our Navigator at 523.6195 


ES AWEMainta Dialuna, 23 November 2020 


Grant Thornton Aruba ta expande su servicio 





di compliance cu “anti-money laundering and 
combatting financing of terrorism compliance” 





Grant Thornton Aruba ta expande su servicionan di Compliance 
cu “AML/CFT Compliance”. Partner di Grant Thornton Aruba, 
señor Edsel Lopez ta anuncia cu Grant Thornton Aruba ta 
duna un servicio adicional di cumplimento cu reglanan contra 
labamento di placa y financiamento di terrorismo, esta “AML/ 
CFT Compliance". E servicio aki ta pa tur organisacion y 
compania cu mester cumpli cu ley di supervision di AML/CFT. 
Tur organisacion cu ta wordo supervisa dor di Banco Central di 
Aruba tin cu cumpli cu e rekisitonan pa loke ta trata e manual di 
Banco Central di Aruba cu a wordo re-edita pa cu e cumplimento 
cu e ley di AML/CFT, cu ta efectivo desde 1 di januari 2020. E 
ley di supervision di AML/CFT ta prescribi tur organisacion pa 
completa cierto rekisito pa cumpli cu e manual nobo aki. 


Grant Thornton Aruba a nota cu ainda tin varios organisacion cu 
mester ayudo p'asina cumpli cu e ley aki incluyendo e manual 
nobo, mirando cu e tereno di “compliance” por ta uno unda 
un organisacion no tin un persona “in-house” pa por revisa y 
completa e rekisitonan debidamente. Dor di e motibo aki Grant 
Thornton Aruba a formula un pakete di servicio pa brinda ayudo 
n'e organisacionnan cu ta rekeri pa cumpli cu e ley di AMI 
CFT. 


E servicionan cu Grant Thornton Aruba ta introduciendo ta lo 
siguiente: 

1. Ehecuta un “Business Risk Assessment”, unda lo identifica 
risiconan p'e organisacion relata na AML/CFT a base di e 
rekisitonan den e manual di Banco Central di Aruba. 

2. Ehecuta un "Customer Risk Assessment" unda lo analisa 
e portfolio di bo clientenan basa riba diferente criteria y 
duna nan un "risk profile". 

3. Ehecuta un "gap analysis" riba e situacion actual di e 


| 


cumplimento cu AML/CFT y maneho di e risiconan a 
base di e rekisitonan prescribe den ley y regulatorio. 

4. Formula un strategia pa cu cumplimento cu e ley di AML/ 
CFT. 

5. Formula un polisa y manual di procedura pa cumpli cu e 
ley di AML/CFT. 

6. Diseña y/of actualisa un sistema pa ora di acepta un 
cliente (“Customer Onboarding”) y “Client Due Diligence” 
enfocando ariba e risico di e cliente pa cu AML/CFT. 

7. Haci un evaluacion independiente riba e polisa y 
proceduranan di AML/CFT, pa cu e cumplimento di 
esaki den e organisacion y duna recomendacion pa 
mehoracion. 

8. Duna “tailor-made” training na empleadonan den e 
organisacion relata na cumplimento cu AML/CFT, por 
ehempel con pa identifica, preveni, minimalisa y raporta 
risiconan relata na AML/CFT. 

9. Asistiorganisacionnan prepara painspeccion regulatorio. 

10.Asisti organisacionnan traha un plan di remediacion pa 
recupera y mehora nan sistema di AML/CFT den caso cu 
e inspeccion regulatorio a conduci na un boete of punto 
di atencion. 


E balor agrega pa organisacionnan ta p'asina crea e conocimento 
ribae area di AML/CFT y p' asina cumpli debidamente cu e ley di 
AML/CFT, unda Grant Thornton Aruba lo asisti bo organisacion 
cu e servicionan necesario p'asina pone e topiconan aki den 
practica. 

Pa mas informacion tocante e servicio nobo di "AML/CFT 
Compliance" por tuma contacto cu Grant Thornton Aruba y 
manda un e-mail na info(2aw.gt.com. Tambe por sigui Grant 
Thornton Aruba riba rednan social pa mas informacion. 


Dialuna, 23 November 2020 AWEMainta E 


Parlamentario Alan Howell (POR) 
Tiradornan di pisca a gana nan bataya, 
diabierna nan a firma nan permiso 








DIABIERNA tabata un dia grandi pa ti- 


radornan di pisca ora cu finalmente nan a o E dd aula 
firma pa haya nan permiso pa por tira pisca. 
Parlamentario Alan Howell tabata presente 
n'e ocasion aki cu a tuma lugar na Santa 
Rosa. Presente tabata Ministernan Andin 
Bikker y Chris Romero, cu t'e dos Minister- 
nan cu a traha incansablemente pa logra e 


obhetivo aki. 





Howell for di inicio tabata para tras di e lu- 
cha di e tiradornan di pisca y a demostra es- 
ak1 constantemente den Parlamento duran- 


te reunionnan publico y den entrevistanan 


CEU ee iil 

cu diferente medio di comunicacion. | 


Naturalmente e tabata na Santa Rosa pa 


felicita esnan cu a haya nan permiso, el a 


N/Z "X 
JP cT 
ru 


inica cu "Ora mi papia, mi ta gusta para tras l 
di mi cos! Tiradornan di pisca a gana nan 


bataya”. 


Presente n'e ocasion ak1 tambe tabata Par- 





lamentarionan Dellanire Maduro (POR) y 
Ricardo Croes (RED), kendenan hunto cu 


Howell y Ministernan a celebra e dia tan CELEBRA E TEMPORADA 
spera p'e tiradornan di pisca. DUSHI DI FIN DI ANIJA DENI 


Alan Howell a indica tambe cu awor cu nan 


RENAISSANCE CONVENTION CENTER 
a haya nan permiso, nan por practica nan 


tiramento di A euis MESS pas riba Renaissance Convention Center ta ofrese pa e temporada di fin di 
mesa pa nan famia sin mester tin problema aña pa bo celebrashon di compañia, school of famia un variashon 
di menu cu prijsnan super atractivo pa breakfast, brunch, lunch 

& dinner, sin laga afor e menu cu por wordo crea door di e propio 


El a eradici Ministernan Andin Bikker y cliente su gusto sea den nos ballroom of Renaissance Festival Plaza 


Chris Romero pa a persisti pa logra e meta 


cu husticia. 


aki y tambe na tur Parlamentario cu a para 


duro p'esaki ta un realidad awe. 


ores. Joel Tromp y Leslie De Coteau tabatin R 
: Te RENAISSANCE" 
e honor pa te prome tiradornan di pisca cu ARUBA RESORT & CASINO 


a firma pa haya nan permiso. “Un pabien na 
. 2L . 2L Pa mas informashon contact Magaly na 523.6404 of Sue Ann na 523.6403. 
tur tirador di pisca. Un lucha di hopi ana a 


yega na su fin”, Alan Howell a expresa. 


IJ AWEMainta Dialuna, 23 November 2020 
Stichting Star Promotion y Mundo di Beyeza Arubano ta di Luto 





“NOS Presidente di Miss Aruba, 
nos Director Nacional Miss Un1- 
verse y Miss Mundo, sr. Renny 
Lacle a bay laga e mundo aki pa 
s1ig1 un mihor bida serca Papa Dios. 
Despeus di un enfermedad di 2 pa 
3 aña, el a sera su wowonan diab1- 
erna 20 di november 2020”, asina 
un di su mas ayega colaboradornan 
a duna di conoce riba su facebook. 


Tabata diabierna atardi ta yega e 
tristo noticia, cu Renny a bay laga 
nos. Un persona hopi keri pa nos. 
Un Presidente, amigo, ruman sem- 
per atento pa tur hende. Malo mes e 
tabata pasa serca esnan cu a conoce 
di aserca. Un persona cu casi no ta- 
bata papia y despues p'e sigi pa su 
cas di su mayornan unda e tabata 
biba ultimo tempo. 

Renny Lacle, un persona recto, chis- 
toso cu gusta corda pasado p'e sinta 
hari y mas aun gusta zundra, rabia 
vooral ora algo no ta na su agrado 
of algo di certamen no ta cla, pero 
tog un bon curason cla pa yuda ora 
cu mester y no ta bay drumi y keda 
rabia cu niun hende. 

Un recuerdo di locura ta cu nos a 
bay presencia Miss Venezuela riba 
invitacion di organisacion di Miss 


Venezuela. 





E tempo ey ta net celular a bin nobo 
nobo riba mercado y na Venezuela 
ya tur hende tabata tin celular, 
pero anos no ta tin. Den bus Renny 
a pasa man cu su cartera pone na su 
orea y a cuminsa haloooooooo quien 
es? Aqui con Renny wel nos a baster 
di harimento. Esey ta un di e parti 


nan ameno cu nos a pasa cu ne. 


Renny a tuma presidencia despues 
cu Atan Lee no kier a forma parti 
mas di e organisacion. A tuma over 
Jerusha Rasmijn despues Miriam 
Baiz y ultimo Renny Lacle, kende a 
keda na cabez te cu siman pasa. 


Awor e no tin dolor ni sufrimento 
mas. Pero pa nos cu a keda atras tin 
cu biba sin su presencia pero si cu 
bunita recuerdonan. Danki pa tur 
e ananan di locura, cu nunca nos 
lo por lubida, tur loke el a siia nos 
den mundo di beyeza y tur e añan- 
an di amistad. Tambe pa no lubida 
Renny a forma parti un temporada 
den organisacion di SAC. Tambe e 
ta un Carnavalista di curazon. 
Renny Lacle a nace dia 17 di janu- 
ari 1962 y a muri dia 20 di novem- 
ber 2020. Condolencia na tur su 
amigonan y famia. Awor e ta drumi 
den braza di Señor. 


Dialuna, 23 November 2020 AWEMainta is 


Hopi hende a despedi di ex-Minister Mary Wever-Lacle 











DIA 14 di november ultimo, pueblo 
a recib1 e tristo noticia cu ex-Parla- 
mentario, ex-Minister y Presidente 
Fundacion 18 di Maart, e conocido co- 
merciante Mary Weverlade a bay sosega. 


Diabierna u;timo tabatin oportunl- 





dad pa despedi di dje. 





Bao di e cantidad di hende cu a acudi 


tabatin varios politico y Parlamentar- 











ionan presente como tambe Minister- 



























nan di tanto Gabinete Wever-Croes, m - E m m " i - » : > 
como di Gabinete Mike Eman 1 y 2. A A E 
Lider di partido AVP, alabes ex- i zr => E : TM 

Prome Minster mr. Mike Eman a ex- 
presa su gratitud pa Mary, bisando cu 
a tuma despedida di un gran dama, 
un señora elegante, un trahador in- 
cansabel y di caracter firme y semper 
leal na partido. Despues a sigui e acto 
di cremacion den seno di familiar. Cu 


Mary sosega den braza di Señor. 

In AWEMainta Dialuna, 23 November 2020 


E profesionalnan den sector di ensenansa 
tambe lo traha a base di e Codigo di 





E fundeshi pa yega n'e meta di Sociaal Crisis Plan pa me- 
hora e sistema nacional di proteccion di mucha t'e Codigo 
di Proteccion, cu lo ta ancra den Ley y ta 1mplementa den 
e sectornan; Enseñansa, Husticia, Social y Salubridad pu- 
blico. 

E preparacionnan den cuadro di e trayecto di 1mplementa- 
cion di e Codigo di Proteccion den Enseñansa ta tumando 
lugar desde luna di september 2020. 


Departamento di Enseñansa (DEA) conhuntamente cu 
Departamento di Inspeccion di Enseñansa (DIE) tin como 
meta pa logra yega na tur “stakeholders” importante den 
sector di enseñansa, p'asina implementa e Codigo di Pro- 
teccion debidamente. 

Cu e Codigo di Proteccion den sector di Enseñansa, cada 
maestro y maestra lo yuda aporta na señala y maneha e 
casonan di sospecho di abuso di mucha. 


Na momento cu tin un caso di sospecho di abuso di mucho 
na scol, lo bay atende cu esaki a base di e 5 pasonan rekeri, 
cu ta skirbi den e Ley di Codigo di Proteccion. 


“E balor di mas grandi cu e Codigo di Proteccion ta trece den 
enseñansa ta, cu e mucha y hoben lo haya su bos pa expresa 
y alabes wordo scucha dor nos profesionalnan” - Julie-Ann 
Thode, lider di Proyecto sector Enseñansa a duna di conoce. 
E tarea principal p'e sector di enseñansa lo bira, un ahustacion 
di cada maneho existente riba e tematica aki den tur e scolnan. 


Proteccion den caso di abuso di mucha 














E ahustacion aki lo ta mas bien dirigi pa 1ncorpora e 5 pa- 


sonan uniforme, cu ta describi den e ley di Codigo di Protec- 
cion di Aruba. 


Den e proximo lunanan lo tuma lugar diferente analisis, 
pasina por delinea henter e proceso y structura dentro di 
enseñansa mihor. Finalmente ta gradici tur partner y di- 
rectiva di e scolnan na Aruba, pa brinda nan sosten y co- 
laboracion, pa hunto cu e scolnan tambe yega na un imple- 
mentacion exitoso di e Codigo di Proteccion, cu lo bay tin 
un gran balor di proteccion y siguridad pa tur nos much-, 


hoben- y profesionalnan den henter sector di enseñansa na 


Aruba. 


Pa mas informacion tocante e Ley di Codigo di Proteccion 
por tuma contacto cu Coordinador Nacional di Proyecto sra. 


Sue Ann Lacle-Ras via email sueann.rasOgobierno.aw. 





Ta revoca exoneracion di test pa 
biaheronan procedente for di Corsou 





Crisis Team Covid-19 ta informa cu mirando e desaroyonan di 
Covid-19 na nos hermana isla Corsou Gobierno di Aruba a dicidi 
pa suspende e exoneracion di test pa biaheronan procedente for 
di Corsou for di diasabra 21 november ultimo. For di algun 
siman caba, biaheronan procedente for di Corsou no mester a 
test, mirando cu e situacion di riesgo entre e dos islanan tabata 
similar, y pa facilita biahamento entre e dos islanan. 
Sinembargo, e situacion di contagio na Corsou a conoce un 
aumento, treciendo como consecuencia cu no ta keda otro 
opcion pa descontinua e exoneración ak1. Aunke tin observacion 
cu haci cu Corsou mescos cu nan a haci cu Aruba, esta sera e 
frontera awor cu Corsou te un proximo aviso. 





For di diasabra 21 di november 2020, tur pasahero procedente 
for di Corsou mester haci un test di Covid-19 prome cu e biahe 
pa Aruba, of na yegada na Aeropuerto di Aruba, mescos cu ta 
conta pa pasaheronan cu ta yega for di otro destinacionnan cu 
Aruba ta habri pa nan. 


Pasaheronan cu ta biaha den e proximo tres dianan, cu a 
registra n'e online ED system caba y no a test ainda, lo haya 
e oportunidad pa haci e test na yegada na nos Aeropuerto (riba 
propio gasto) of por opta pa bay pa 10 dia den cuarantena. 
Pasaheronan por acudi cerca nan aerolinea of na www.aruba. 
com pa mas informacion. 


Dialuna, 23 November 2020 AWEMainta E 


^| Just called to say | love you”, version 
nobo di Tony Shearman y Tony Rey 





se FOR DI Robby Schouten, nos a recibi e grato noticia cu awe Tony Shearman 
f y Rey John ta lansa un C.D. di un Cover Version di Stevie Wonder. 
"o Titulo di e cancion aki t'e famoso numero *I JUST CALLED TO SAY I 


^ LOVE YOU" 

: Tony lo canta e parti Ingles riba e C.D. y Rey John lo canta e parti Spano 
cu Tony a scirbi. 

E numero aki nos a planea pa sake na juni, pero dor di Corona tur cos a 
tarda y awor nos ta sake 


awe dialuna 23 di november. 


For di mei nos ta trahando riba e projecto aki cu e musiconan den Studio 








na Santo Domingo, Robby Schouten na Alemania y Tony na Corsou. 





Cada rato ta tin” toke de keda “ of na Santo Domingo of na Còrsou of cual- 
kier regla cu e musiconan 

no por a toca hunto y mas cosnan straño dor di Corona. 

Porfin tog nos a bin cla despues di 8 luna y el a bira hopi bunita mes cu un 


mensahe pa tur hende. 





LORETO 


El a cai bunita pa fin di aña akı ora casi tur hende lo ta na cas y lo tin gana 
di yama otro pa desea 


otro Feliz Dianan di Fiesta y un Feliz Aña Nobo. 
E lo sali riba e label di MUSIC INTERNATIONAL RECORDS. 

m AWEMainta Dialuna, 23 November 2020 


Booshi Wever: FACT CHECK (parti 3): 
Mike Eman den su rol como “de braafste jongetje in de klas"!! 


DEN e prome y di dos parti di fact check, nos 
a atende mas bien cu loke Prome Minister 
actual a declara despues a firma cu Hulanda. 
Manera nos a priminti, den e di tres parti 
ak1, nos lo atende tambe cu sr. Mike Eman a 
base di su reaccion riba e acuerdo firma aki 
y kende awor ta pretende di t'e “salbador” 
di nos automia. Al final nos por considere 
como co-culpabel di e MEGA-TRAICION 
aki, danki na su “Good Politics”, pero “Bad 
Governance”. 

Den e articulo anterior nos a yame e 
“orondlegger” di e traicion cu a culmina riba 
Black Friday, 13 di november ultimo! Di un 
banda nos por bisa cu e ta “e arkitecto” di 
e MEGA-TRAICION, y sra. Evelyn Weve- 
Croes e “realisador” di esaki! 


Sr. Eman: Nos tin retonan grandi atrobe 
cu nos ta enfrenta, retonan economico, 
social y tambe estatal. Lucha pa un dia 
tin un status autonomo, cu ta wordo 
afecta pa e decision cu ta wordo tuma na 
momentonan aki. Ta haci dolor e posicion 
cu Hulanda a tuma den e periodo aki y 
cu nos no por a crea/desaroya un plan 
convincente pa Hulanda pa asina yega na 
un acuerdo cu Hulanda cu ta diferente. 


FACT-CHECK 1: E autor intelectual, 
arkitecto y iniciador di e situacion actual ta 
e Gobierno cu Mike Eman a lidera y a hinca 
nos den un debe astronomico. E Gobierno 
actual a corona e trabou di entrega di nos 
autonomia. 


FACT-CHECK 2: E periodo actual a wordo 
defini p'e pandemia, pero e pandemia SO no 
ta culpabel di e deterioro socio-economico. 
Gabinetenan Eman(2009-2017)no a percura 
pa crea un espacio financiero pa frenta e 
problemanan, “traha dam warda awa” pa 
cualkier situacion di calamidad! 

Alcontrario cu “orguyo” a hinca Aruba 
den un abismo y un situacion deplorabel 
financieramente, hibando na intervencion 
Hulandes pa medio di un KB na 2014 y 
introduccion di CAft. 


Eman: Hulanda ta tuma un postura fuerte 
ora negocia, pero ta tene cuenta cu bo 
argumentonan. A logra tempo cu Hulanda 
kier a bin cu AmvRB y evita un Rijkswet 
mescos di Corsou. A convence Hulanda 
cu Aruba ya caba tin 30 aña di Status 
Aparte y experiencia grandi den maneha 


su asuntonan y cu nos Parlamento por 
haci e trabou importante aki pa medio di 
un ley (LAft) cu a institui CAFT. 


FACT-CHECK 3: E unico accion cu sr. Eman 
a tuma e tempo ey, ta sinta bou palo cu un 
welga di hamber. Y e unico resultado tabata 
entrega parti di Aruba su autonomia, y mas 
tristo ta sin ningun tipo di ayudo financiero 
manera Corsou y St. Maarten si a logra na 
10-10-10. 

FACT-CHECK 4: Hulanda a compronde 
cu de facto Parlamento di Aruba a asumi e 
postura di “Stempelparlement” cu ta firma 
"bij het kruisje"y a ignora su deber di 
controla e Gobierno. 


Eman: Nos ta lamenta cu den full e proceso 
aki no ta tin e transparencia y sinceridad 
pa nos conciudadanonan, sea ambtenaar 
of den sector priva, companianan di 
utilidad, cunosa unda nan ta para, pasobra 
sobernacion no ta duna informacion. 4 
pa 5 mil ambtenaarnan a wordo bisa cu 
medidanan cu a wordo tuma ta te na final 
di aña. 

Si bo no por splica cuanto hende tin na 
trabou cu ta cerca di gobierno y cuanto e 
gastonan ta, anto por comprende dicon no 
por convence esnan cu a entrega, cu cos 
a bira dificil. P'esey ta bay over na duna 
informacion no corecto y p'esey miles 
di persona ta biba den incertidumbre 
erandi. 


FACT-CHECK 5: Gabinetenan Eman 
tabata "transparente" den su maneho?? 
Dicon anto a pasa e.o. e deal cu Citgo sin 
cu a duna e parlamentarionan e oportunidad 
pa studia e acuerdo debidamente. Esey ta 
yama "transparencia selectivo", pasobra 
Parlamento nunca lo desaproba e acuerdo cu 
tambe ta uno strangulante. 


FACT-CHECK 6: Gabinetenan Eman a 
briya den manipula cu cifra y presenta 
presupuestonan completamente ficticio. 
No lubida e expresion di e representante 
di Rekenkamer na Parlamento cu “si no 
haci nos cas limpi, otro lo bin haci esaki pa 
nos”! Y CAFt cu semper a papia di cifranan 
ficticio! 


Eman: Di awor padilanti desicionnan no ta 
den man di e comunidad ni di Parlamento 
ni Gobierno. 


For di distancia ta dicidi, mientras cu 
Hulanda no sa dolornan real den pueblo. 
Ta politiconan cu ta drenta pueblo y 
ta wak e scuridad, ta nan sa cu tin cu 
subi onderstand, subi reparatietoeslag, 
schooltoelage. 
Conofnakendenostapidiresponsabilicion 
si bini cu un “salestax”” cu pueblo no por 
paga? Ken nos por pidi pa cambia algo? 
Ken ta bay sinta na mesa den un dialogo 
social cu sindicatonan y discuti cambio 
den pension of den AZV of den cualkier 
ley laboral? 


FACT-CHECK 7: Mike Eman tabata tin 8 
afia pa mehora e situacion di nos pueblo, 
pero apesar di a cana rond den pueblo a 
prefera toch di endueda nos pueblo sin 
scucha nan dolor y sin misericordia. Esaki 
te na casi 9095 di nos GDP, causando cu awe 
nos no tin un espacio financiero pa sobrevivi 
e periodo dificil cu nos ta aden awor.No 
lubida e rapport di ARA riba e proyecto 
"BO BARIO”, unda 1.3 biyon florin no por 
wordo hustifica! 

FACT-CHECK 8: E prome responsabel 
ta sr. Mike Eman y su partido cu a permiti 
pa Hulanda interveni pa motibo di “MAL 
GOBERNACION na 2014 den e asina yama 
“Witte Donderdag-akkoord”! 


Atrobe nos ta constata cu e manipulacion 
di e dirigentenan di e partidonan tradicional 
ta sigui. Pesey UPP ta bisa cu na 1986 nos 
a drenta un ERA NOBO na Aruba, unda 
mester a cuminsa for di “scratch”, loke nos 
por considera como e Reboot 1.0. Hopi a 
bin haci Aruba nan cas y a cosecha na bon 
of na mal manera di e desaroyo cu Aruba a 
experiencia, a base di trabou y sacrificio. 


Awe nos ta na un cruzada atrobe, cu 
binimento di COVID-19 a acelara. Pa salba 
Aruba y su pueblo, nos mester un otro ERA 
nobo cu NORMAL NOBO tambe. Pesey 
nos ta kere cu ta e momento, despues di 35 
afia, pa bin cu REBOOT 2.0, pa asina crea 
un Aruba “post-COVID-19”, cu lo nifica un 
ERA NOBO, di desaroyo real pa e pueblo 
den un forma balanza, unda e mannan di e 
politiconan ta mara y asina no permiti nos 
bay bek den un epoca colonial. 


REBOOT 2.0, lo percura pa nos por 
RECOBRA y RECUPERA nos Status 
Aparte atrobe den 3 afia! 


Dialuna, 23 November 2020 AWEMainta P 


Taskforce di Reino encarga cu 
Derecho di Mucha ta organisa 


su di 5 Conferencia riba 
Derecho di Mucha 


PROFESIONALNAN riba derecho di mucha di e entidadnan 


den Reino Hulandes ta bolbe topa siman benidero. Durante e con- 





conferencia di Taskforce 2019 
na St. Maarten 1 Saba 


ferencia di hubileo aki, ta para keto n'e logronan di ultimo 5 ana. 
Alabes lo wak dilanti, pa mira con e Taskforce por crea e cuadro- 
nan necesario den futuro cercano, pa brinda tur mucha y hoben 
den Reino e oportunidad pa por crece saludabel, safe y cu amplio 


posibilidad pa desaroya nan mes. 


Den e temponan nunca bisto aki di Covid-19, tog e conferencia an- 
ual ta sigui. E biaha aki e Taskforce di Reino encarga cu Derecho 
di Mucha a dicidi pa laga e di 5 conferencia tuma lugar di forma 
digital. Ta importante pa permiti profesionalnan riba tereno di firmamento di letter of intent 

derecho di mucha mantene nan mes na altura di desaroyonan Conferencia di Taskforce 2018 na Curaçao 


nobo y tambe facilita cu tur e islanan por traha riba nan plannan 


pa futuro. D.r.p.d: diputado Edsel Cecilia (Bonaire), 

gezaghebber Jonathan Johnson (Saba), premier 
Durante e edicion aki di e conferencia anual, cu lo tuma lugar Eugene Rhuggenaath (Curacao), minister Jorien 
diamars 24 y diarazon 25 di november di 8:30 AM pa 12:30 PM, lo Wuite (St. Maarten), minister Hensley Koeiman 
trata dos tema clave: Monitoreo € Evaluacion y e impacto social (Curacao). minister Glenbert Croes (Aruba era. 
di Covid-19 riba mucha. Carol Jack (St. Eustatius), sr. Job Tanis 


Lo trata e temanan aki durante un transmision digital 1nterac- (uitetsrenodi Satu Blenestani Dievonte Hobo 





tivo. Durante e dos dianan aki profesionalnan riba diferente area 


di trabou lo comparti nan experiencianan y tambe resultado di 





investigacion haci, relaciona cu e dos temanan menciona. 


E Taskforce di Reino ta fiha su mes riba futuro, cu enfoke riba, 





e.0., colaboracion y intercambio di conocemento den Reino, riba ANUNCIO 










tereno di derecho dı mucha. Den cuadro di esaki ta trahando duro 


SETAR ta informa cu lo tin trabounan di 
mantencion riba: 


riba un plataforma digital di conocemento, cu ta representa e 


siguiente paso firme riba caminda pa mas profesionalismo riba E 2 M E di 


tereno di educacion positivo y combatimento di violencia den edu- 


Barionan afecta lo ta Pavia, Hooiberg, Pavia 


cacion, entre otro puntonan di enfoke. Park, Piedra Plat. 


Nos disculpa pa cualkier inconveniencia. 


Por participa n'e conferencia aki registrando na: https://www.our- A 
| 2) SETAR 

childrenourfuture.nl/ 

Pa mas informacion, por fabor tuma contacto cu sra. Sacha Geer- 


man na telefon 593-7078. 

Polis a controla Sentra cu grupo di hoben den dje 


DIASABRA anochi e area di Wilhelmina Park ta yena, 
despues cu grupo di mucha cu ta bay cine ta sali. Esaki ta 
sosode momento cu e pelicula caba, enbes di bay cas, nan 
ta keda hang out eybanda cu tur e consecuencianan cu esaki 
por tin cu ne. 








Diasabra ultimo no tabata excepcion, Polis un biaha ta 
wordo notifica di aglomeracion di muchanan cu no ta wordo 
busca dor di nan mayornan momento cu e Movie termina. 
E situacion aki no ta algo di awor, pero ya di basta aña, unda 
cu na varios ocasion hoben sea a wordo bati severamente y 
te hasta hinka. 





Momento cu algo asina pasa e momento ey e mayornan ta 
bira un tiki streng, pero manera tempo pasa mayornan ta 
baha nan yiunan menor di edad y bay. 

Despues riba medionan social por scucha y mira cu e 
hobennan ta causa molester y of ta bringa cu otro unda cu 
tin biaha cosnan por bay completamente for di man. 





Polis diasabra un biaha mas mester a "core" cu algun mucha 
y e grupo aki cu a mira presencia di Polis lo a subi auto y 
purba pa bay. 

Pero asina mes Polis a para e auto y si ta bon lo a hala 
atencion di esnan den e vehiculo. 





Mayornan papia y splica bo yiu/nan riba e peligernan cu 
tin riba caya, y semper busca pa sa cu ken nan sali di cas, 
principalmente si nan ta menor di edad. 











Hoben riba bromer herida despues di a dal tras di auto 


DIASABRA anochi den careda di 11:30, algun perso- 
na cu ainda tabata riba e parkeer plaats dilanti Talk 
of The Town a presencia un accidente, entre bromer cu 
auto. 

Un hoben riba un Dirt Bike lo a sali y segun testigo- 
nan, e lo a cambia speed y dado momento e bromer a 


lanta bay dal patras di un Audi. 





E Audi na su turno aparentemente kier a sigui of lo a 
bay para mas leu riba e rotonde Las Americas. 
Paramediconan a yega pa atende cu hoben cu a haya 
sla na su frenta durante cu el a cay. 

Paramediconan tabata comunica cu ne y despues di 
algun rato a pone riba brancard pa transporte pa Hos- 


pitaal. 


Polis di trafico a presenta pa tuma dato. Caminda di- 


lanti Talk of The Town a wordo cera den ambos banda, 





autonan mester a desvia pa por yega nan destino. 


Dialuna, 23 November 2020 AWEMainta I 
E Berdad Crudo 





Pa: Armand Hessels 














PA hopi hende ta incomprendibel cu deceneas 
di miyon Mericano ta guli e nonsense y 
mentiranan (engaño!) cu Presidente Donald 
Trump ta scupi tur dia. Manera su ponencia 
cu a comete fraude na gran escala durante e 
ultimo eleccion cu el a perde na un manera 
convincente. Hasta e cantidad di caso hudicial 
cu el a entama pa mustra su razon y cu ta keda 
rechasa di antemano pa falta di prueba, hunto 
cu sugerencia di media ayega y hende di su 
partido, no tin efecto riba su seguidornan. 
Nan ta mira e 'hechonan' aki solamente 
como intento di un complot pa deshaci di nan 
Messias. E pregunta ta si e mesun nengamento 
fanatico di hecho y e seguimento aciega di e 
propio lider/partido tambe ta existi na Aruba. 


Hipocresia 

Historia recien di Aruba ta yen di caso di e 

mesun tipo di hipocresia (engafio!) cu ta 

caracterisa e dos partidonan grandi. Djis pa 
menciona algun recien: 

1. E aplicacion na gran escala di proyecto di 
PPP p'e ultimo Ministro di Infrastructura di 
AVP cu poco prome -como Parlamentario- 
a critica MEP ferozmente p'e uzo di PPP pa 
un solo proyecto, esta 'Palacio di Husticia' 
na Macuarima. Segun e, proyecto di PPP lo 
ta mucho costoso y masha facil pa practica 
corupcion... 


2. Nombramento como Ministro pa MEP 
di un ex-Ministro di AVP-OLA, di cual 
su proyectonan (aeropuerto, haf, lucht- 
en  zeebrieven, postkantoor, radar, 
Air Aruba, Fabela, etc.) a perhudica 
Aruba pa posiblemente mas di Afl. 100 
miyon. Anteriormente, MEP a califica e 
proyectonan na un manera convincente 
como corupto. Pero a perdona y lubida tur 
esey despues cu e ex-Ministro concerni a 
afilia su mes atrobe n'e partido y a haya un 
recepcion caluroso como e yiu perdi. 


3. E intencion bergonsozo pa enrikecimento 


propio di un exponente importante di AVP 
pa medio di CITGO despues cu el a duna 
un aporte importante n'e “diseño” di un 
acuerdo ultrasecreto cu varios criminal 
Venezolano. 


4. Nepotismo na gran escala p'e Gobierno di 
coalicion actual a pesar cu e ta predica bon 
gobernacion, transparencia y integridad. 


5. E noticia alentador di e lider actual di 
AVP cu e y su compinchinan principal 
lo retira despues di e resultado 
decepcionante (pa nan!) di eleccion na 
2017. Lamentablemente nada di esey a 
tuma lugar ainda. Al contrario, hasta e ex- 
Ministro di Infrastructura cu t'e acusado 
principal den un investigashon penal, ta 
representa su partido den Parlamento! 


6. E 'eliminacion di e ultimo Ministro di 
Infrastructura di POR a pesar cu/pasobra(?) 
aparentemente el a duna contenido 
concreto n'e enfokenan principal di 
e coalicion actual (bon gobernacion, 
transparencia y integridad) dor di expone 
posibel nepotismo y corupcion. Un k'e otro 
a tuma lugar entre otro pa medio di un 
procedura hopi dudoso pa Presidente di 
Parlamento. 


Hipocresia den punta dede 

E dos partidonan mas grandi ta abusa 
extensamente di e (supuesto!) amnesia 
colectivo di comunidad di Aruba. Tanten 
cu nan ta den oposicion, nan ta mustra 
incansablemente como Parlamentario riba e 
tantisimo casonan di nepotismo y (posibel) 
caso di corupcion di e contrapartido(nan) na 
poder. Despues di cambio di poder nan sa 
asimila tur e fayonan, hasta na un manera pio. 
Den esey nan ta demostra di a siña, pasobra 
nan ta logra mihor pa tapa nan accionnan. Un 
bon ehempel di punta dede t'e acusacion di 
MEP na 2015 cu AVP a entrega autonomia di 
Aruba cu e acuerdo di supervision pa Hulanda. 


Awor cu MEP mester a firma un acuerdo 
mas limitativo ainda, AVP ta falta palabra pa 
acusa MEP di 'entreguismo cu un acuerdo 
secreto(!)", p'e propio famia di 'e gran 
libertador'. Den esey, di mes AVP no ta duna 
ningun alternativa real pa scapa autonomia. 


Mas engaño?! 

Siguiendo su tradicion, AVP n'e momento 
aki ta purba di gana bek su confiansa 
daña den comunidad. Pesey el a saca su 
“institucionnan cientifico” for di cash1 atrobe 
pa purba crea un imagen di seriedad. Riba 
dje e ta organisa reunion cu organisacion di 
comunidad pa 'scucha, pensa y recupera 
miho'. Aparentemente pa pone e gruponan 
concerni lubida e experencianan negativo 
durante e ultimo gobernacion di AVP. Pero tin 
poco expectativa cu AVP lo por cambia asina 
radical cu e mesun politiconan pa merece 
credibilidad atrobe. 

Burico?! 

E pregunta grandi ta si comunidad di Aruba 
lo huzga e partidonan politico segun hecho 
concreto of -entre otro pa motibo di un cultura 
limita di lesa - solamente a base di propaganda 
politico. Den e ultimo caso, mescos cu 
e fanaticonan di Trump, lo no reconoce 
e gran cantidad di “eror”, engaño y otro 
malcomportacion di “nan” lider/partido y/of lo 
tapa tur e cosnan ey bou di un capa di amor 
pa motibo di “lazo emocional”. Of...e berdad 
simplemente ta mucho fastioso, mientras cu e 
mentiranan mucho atractivo! 


Si pueblo dal su pia atrobe na mesun piedra, 
e chens ta grandi cu e partidonan cu a causa 
e situacion catastrofal di Aruba prome cu e 
pandemia di Covid a yega, lo por bin na poder 
atrobe y sigui nan custumber tradicional di 
mal gobernacion. Lo por saca e conclucion cu 
partido asina simplemente ta haci locual un 
mayoria di pueblo ta spera di nan. Den e caso 
ey, en berdad e mayoria ey no ta merece mihor! 

Mama di hoben perdi no ta contento cu forma 
cu Polis a trece e noticia di a hana su yiu bek 








DIADOMINGO merdia sra. Gomes di Fundashon Lisette Gomes y mama 
di e hobencita Naar,kende tabata perdi a presenta dilanti Warda di Polis 
na Playa. 

Ey nan kier a treci dilanti cu merdia ora e Cuerpo Policial a informa cu e 
mucha muher Yulie Naar (15) a wordo haya na Mabon, y den compania di 
un amigo no ta cuadra cu e berdad. 








Algun persona kizas no a lesa e relato bon, y a pensa cu Polis ta bisando 
cu ta nan a haya e hobencita. 

Durante un Live cortico dilanti Warda di Polis, nan a splica algun cos. 
No a bay den mucho detayes, debi cu segun nos a compronde tin algun 
investigacion andando di kico no ta duidelijk. 

E mucha tabata den Warda di Polis y Slachtofferhulp tambe a presenta pa 
mira kico lo bay sosode. 





Segun e mama, Yulie tabatin contacto cu ne varios biaha durante cu el a 
desaparece. Pues un caso un poco confuso, debi cu e mama no por papia 
mucho cos, posiblemente debi na un of mas restriccion, pero ora t'asina 
leu el a bisa e lo bin dilanti y splica tur cos. 











Despues di a haci problema, Polis a detene turista, 
kende tabata bou influencia di un of otro substancia 








DIABIERNA anochi den careda 
di 11'or asistencia di Polis a wordo 


pidi dilanti e ex edificio di Douane. 


Eynan lo a presenta un problema 
entre un cabayero y un grupo di 
turista, entrenan un cabayero lo- 


cal. 


Na yegada di Polis, nan a acerca 
un cabayero Hulandes kende a 
duna su version, y parti pabou di e 


edificio tabata para e otro partido. 


E cabayero Hulandes n'e auto 
color blanco a splica e agentenan 
kico a sosode y tambe a bisa nan 
cu un cabayero local hunto cu e 
turistanan a bise cu e ta Polis y te 
hasta lo a saca un Badge/Carnet 
insinuando esey. 

Polisnan a confronta e cabayero 


local aki cu loke e otro partido a 


bisa, y el a nenga y a bisa cu e ta 
un ex douanero. Dado momento un 
agente a mira un cabayero turista 


benta un saco di plastic chikito. 


Mesora e agente a bay atende cu e 
homber, cu a cuminsa move bay di 
e agente. 

Ora a logra gare e kier a resisti, 
pero mesora agentenan a bay over 
na detene debi cu tabata obvio cu 


e tabata bou influencia. 


A pidi transportwagen pa hiba e 
homber turista warda, unda cu e 
posiblemente e lo pasa su anochi 
den un cel. 

Mientrastanto e cabayero Hulan- 
des su auto tambe a wordo lista y 
no a haya nada loke e otro partido 
tabata 1nsinua, esta cu el a bende 
nan droga. Despues e por a sigul 


su caminda. 











— Me 
Aurora 


Vo «e 


Royal Pray? 
Funeral Home & 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu dolor na nos curason, nos ta anuncia fayecimento di: 


Marie D. J. Lazarre 


*26-05-1962 - 11-11-2020 


Acto di entiero lo wordo anuncia despues 


— Me 
Aurora 
Do oC) 


Reyal Pay 


Faneral Home & 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu hopi tristesa pero conforme cu voluntad di Dios, 
nos ta anuncia cu a bay laga nos den brasa di Señor: 


Rudy A. Guicherit 


Mihor conocí como "Matie" 
*20-12-1943 - 115-11-2020 


Na nomber di su: 

Casa: Nuris Guicherit-Soto 

Yiu: Sharline Guicherit 

Nieto: Nolan Guicherit 

Ruman: Yvonne y Anthony Lo-Guicherit 
Sobrino(a)nan: Thanney y famia na USA 
Shenmin y pareha na Hulanda 

Primo(a)nan, amigo y conocirnan, bisihanan y demás 
famia nan 


Cremacion lo tuma lugar den seno familiar 





Aurora 
Royat Payt 


Funeral Home & 





> 





“Cerca Dios mi alma ta napaz, 
ta di dj'E mi salbacion ta bini” 
Salmo 62:1 





Milton Anthony Ridderstap 


MihorconocicomoMilton. 
* 26-09-1972- t 15-11-2020. 


Na nomber di su: 

Casa: BeivyRidderstap 

Yui:John AnthonnyRidderstap 
Tata: tMilo Ridderstap y yuinan. 
Mama: Ortencia Maria Anjie 
Ruman nan: 

Patricia Senovia de Jong y famia 
Peter Lodewijk de Jong y famia. 
Steve Austin y Maria Kurti. 


Sobrino y Sobrina nan: 
Shanell de Jong, Rakim de Jong, Vashti de Jong, 
AylenRidderstap, Miya Ridderstap, Emilio Ridderstap. 


Tanta y Omo nan: tRudy Ridderstap y yuinan. 
TRonald R. (Ronnie) Ridderstap y famia. 
Glenda Ridderstap y yui. 

tise Adelaida Giron y yui. 

Hubert Ridderstap y famia. 

Mariana Donata y esposoRhudyDonata y yuinan. 
Marvis Wever y yuinan. 

Glenn Ridderstap y yui. 

Marlon Ridderstap. 

tJoseph Anjie. 

tOlga Anjie 

tFilomena Oduber. 

Luis Anjie. 


Primo y Primanan: 

RandolfRidderstap, Ryan Ridderstap, Jackson Teophile, 
Jefferson Teophile, Magaly SneekRidderstap, Rachelle 
Ridderstap. ShahairaRidderstap, MarylingRidderstap, 
GlennrickRidderstap, Johairo Giron, NiliénneDonata, 
RhuderickDonata,MichellaWever, MichellangeliWever, 
MichaelangeloWever,GlennsonRidderstap. 

Arturo Anjie, Carol Anjie, Marlon Quilotte, Melvin 
Quilotte, Cecil Hopmans, Oscar Hopmans, Sonia 
Hopmans, Hans Hopmans, Richard Hopmans, Reina 
Anjie, Marisela Anjie, Robert Anjie, ChepitoAnjie, Ingrid 
Anjie 


Famia nan: 

Ridderstap,Anjie, Oduber, Tromp, Zievinger, Dirksz, 
Giron, Donata, Wever, Reyes, Martis, Sievinger, Vingal, 
Hoek, Holsman. 


Acto di entiero lo tumalugardialuna 23 di November 
2020 for di 2 or pa 4 or di atardinaAurora Funeral Home, 
despues lo sali pa Santana Central naSabanaBasora. 
Adres pa condolencia: Aurora Funeral Home diasabra 
21November for di 7 or pa 9 or di anochi. 

Ta pidinosdisculpasi den nos tristeza nos por a lubida di 
mencionanomber of fam di famia. 

Nos ta lamenta cu despues di entierronos no ta 
ricibibishita di condolencianacas, debinaregla nan di 
DVG. 

Ta pidi pa tur hende bin cu nan mondkapje. 


QI 

cu detencion 


WILLEMSTAD - Continuando cu un 
investigacion cu ta andando relacioná cu intento 
di asesinato, Division di Crímen Organisá a tene 
entrada hudicial den un cas na Cabo Verdeweg. 
Diabièrnè 20 di novèmber 2020 alrededor di 
05.00°or di madruga, a detené n’e adrès aki e 
hòmber sospechoso A.J.M.B. nacé na Venezuela 
di 27 aña di edad, relacioná cu e caso ariba 
mencioná. 

investigacion. 


Durante investigashon Polis a haña y confiscá 
telefòn y algun articulo cu ta di importancia p'e 
investigacion. 

A presentá e sospechoso dilanti un Fiscal auxiliar 
kende a ordená su encarcelacion pendiente di 
mas investigacion. 





Intento di asesinato 


WILLEMSTAD - Diadomingo 22 di 
november 2020, Polis a keda dirigí pa un cas 
den Esperansaweg pa un caso di intento di 
asesinato. 

Un dama a yega n'e cas ey y a topa un otro 
dama den e cas di su compañera di bida. 
Despues di un discusion entre e dos damanan 
aki, esun cu a yega topa e situacion a bay 
pafó y destruí e auto di e dama cu el a topa 
den e cas. 


Na momento cu e otro dama a sali pa wak 
kico tabata pasando cu su auto, e dama cu 
a causa e destruccion a drenta den auto di 
su compañera di bida y manda esaki riba su 
rival. 

E víctima a keda mei-mei di e auto y un pilar, 
cu consecuencia cu su pia a fractura. 
Despues di su acto, e sospechoso a bandoná e 
sitio. Cu ambulance a transportá e víctima pa 
C.M.C. pa tratamento médico. Investigacion 
den e caso aki ta continuá. 





Detencion relacona 
cu caso di asesinato 


WILLEMSTAD -Continuandocuinvestigashon 
relacioná cu e caso di asesinato cu a tuma 
lugar dia 16 di september 2020, Polis a 
detené un sospechoso mas den e caso aki. 
Diabierné 20 di november 2020, alrededor 
di 15.05'or, Team di casonan di Homicidio 
a detené na Warda di Rechèrche e hòmber 
sospechoso G.M.G.Th. nacé na Còrsou 
di 21 afia di edad, relacioná cu e caso 
ariba mencioná. Tambe Polis a confiscá un 
vehículo pa mas investigacion 

A presentá e sospechoso dilanti un Fiscal 
auxiliar kende a ordená su encarcelacion 
pendiente di mas investigacion. 

Asina aki Corsou a celebra 
Sinterklaas cu Zwarte Piet 

Dialuna, 23 November 2020 AWEMainta 


E unico corant GRATIS 


Abona awo 
Manda un e-rnail na: 
Noticiaeawemainta.com 
y skirbi e palabranan: “Ami kier Abona” 

Likeus on: | 
facebook. , 














Ami kier abona 













Like nos riba facebook 


Keda up to date y like nos riba facebook 
www.facebooK.com/awemainta 


Subi riba nos website 


WWwW .awemainta.com 





AWEMainta completamente 


DIGITAL 














